open-index/open-wikipedia-markdown huggingface dataset:
Սիմմ Պետեր

**Պետեր Սիմմ** (, ), խորհրդային և էստոնացի կինոռեժիսոր և սցենարիստ։

## Կենսագրություն
1976 թվականին գերազանցությամբ ավարտել է Մոսկվայի Գերասիմովի անվան կինոմատոգրաֆիայի համառուսական պետական ինստիտուտը, պրոֆեսորի ուսուցիչը Ա. Ստոլպերան էր։ 1977 թվականից աշխատել է Տալլինֆիլմում։ Սկսված 1990-ական թվականներից՝ խաղարկային և վավերագրական ֆիլմերի ազատ ռեժիսոր։ «Գեորգ» (2007) ֆիլմը նրան հայտնի է դարձրել ռուսական լսարանում (ֆիլմը Գեորգ Օթս-ի մասին է)։ «Իդիալական բնապատկեր», «Մարդ, որը գոյություն չի ունեցել», «Արաբելլա», «Ամերիկյան բլուրներ» և ուրիշ ֆիլմեր կինոփառատոնում արժանացել են պարգևների։ Նա արժանացել է Սպիտակ աստղ 5-րդ աստիճանի շքանշանի (2001):

## Ֆիլմագրություն
### Ռեժիսոր
* 1976- Անտառապայ (կարճամետրաժ)
* 1978 - Երիցուկով գուշակություն (պատմվածք «Դաջվածք»)
* 1978- Ստերեո (կարճամետրաժ)
* 1980- Ինչ ցանես...
* 1983- Արաբելլա՝ ծովահենի աղջիկը
* 1985- Թշվառականներ
* 1987- Պարեր կաթսայատան շուրջ
* 1989- Մարդ, որը գոյություն չի ունեցել
* 1994- Ամերիկյան բլուրներ (Ֆրանսիա, Հունգարիա, Էստոնիա)
* 2001- Հիանալի ձեռքեր (Լատվիա, Էստոնիա)
* 2005- Հերիք է (Էստոնիա, Գերմանիա)
* 2007- Գեորգ (Ռուսաստան, Էստոնիա, Ֆինլանդիա)
* 2012- Միայնակ կղզի (Բելառուս)

### Սցենարիստ
* 1976- Անտառապայ (կարճամետրաժ)
* 1978- Ստերեո (կարճամետրաժ)
* 1983- Արաբելլա՝ ծովահենի աղջիկը
* 1994- Ամերիկյան բլուրներ (Ֆրանսիա, Հունգարիա, Էստոնիա)
* 2001- Հիանալի ձեռքեր (Լատվիա, Էստոնիա)
* 2012- Միայնակ կղզի (Բելառուս)

## Ծանոթագրություններ

## Արտաքին հղումներ
* 3 ЦНФ 
* http://dic.academic.ru/dic.nsf/enc_cinema/17196/%D0%A1%D0%98%D0%9C%D0%9C

Կատեգորիա:Փետրվարի 24 ծնունդներ
Կատեգորիա:1953 ծնունդներ
Կատեգորիա:Կինոռեժիսորներ այբբենական կարգով
Կատեգորիա:Էստոնացի ռեժիսորներ
Կատեգորիա:Խորհրդային կինոռեժիսորներ
Կատեգորիա:ՎԳԻԿ-ի շրջանավարտներ
Կատեգորիա:Խորհրդային սցենարիստներ
Բրեդայի քաղաքային թանգարան

**Բրեդայի քաղաքային թանգարան** (, **Պատկերի թանգարան**, , նախկինում հայտնի է եղել որպես **Գրաֆիկական դիզայնի թանգարան**), վիզուալ մշակույթի ազգային թանգարան Նիդերլանդների Բրեդա քաղաքում։ Թանգարանի գործունեությունը կենտրոնացած է ֆիլմի, դիզայնի, լուսանկարչության, նորաձևության, տեսողական արվեստի, ճարտարապետության, գիտության վրա։

2017 թվականի հունվարի 1-ին թանգարանը փակվել է՝ 2017 թվականի գարնանը Բրեդայի թանգարանի հետ միավորվելուց հետո որպես Բրեդայի քաղաքային թանգարան բացվելու միտումով։

## Պատմություն
Նիդերլանդները եղել են բազմաթիվ միջազգայնորեն ճանաչված դիզայներների հանգրվան, այդ թվում՝ Պիետ Զվարթի, Ուիլեմ Սանդբերգի, Ուիմ Քրոուելի, Անտոն Բիկի։ Գրաֆիկական դիզայնի թանգարանը միջազգային հարթակ է կայացած դիզայներների, ինչպես նաև նոր տաղանդների համար։

2008 թվականի հունվարի 1-ին Բեյերդը դարձավ անկախ կազմակերպություն և հայտնի դարձավ որպես Բրեդայի Բեյերդ գրաֆիկական դիզայնի թանգարան։ Թանգարանի պաշտոնական բացումը տեղի ունեցավ 2008 թվականի հունիսի 11-ին։ 2011 թվականի դեկտեմբերի 9-ին թանգարանը վերանվանվեց Պատկերի թանգարան (MOTI): Թանգարանի տնօրենն է նկարիչ-դիզայներ Միկե Ջերիցեն։
thumb|Դե Բեյերդը 2012 թվականին

Թանգարանն ունի 1963-1980 թվականների NAGO-ի Տոտալ դիզայնի մասնակի արխիվը։ Գրաֆիկական դիզայնի թանգարանը նաև գիտահետազոտական ինստիտուտ է, ունի խանութ, սրճարան, սրահ։ Թանգարանը հրապարակում է իր սեփական թանգարանային ամսագիրը, ունի կրթական ծրագիր ինչպես ակադեմիական քոլեջների, այնպես էլ տարրական դպրոցների համար։

## Շենք
Թանգարանը տեղակայված է Բրեդայի ամենահին շենքերից մեկում։ 1246 թվականի արխիվներում այն հիշատակվում է որպես Բրեդայի հյուրատուն, որը օգնություն և ապաստան է տրամադրել ուխտավորներին և օտարներին։ Դե Բեյերդ շենքը գտնվում է դեպի Հերտոգենբոս տանող ճանապարհի ներկառուցված հատվածում։ Դե Բեյերդի մոտ եղել է քաղաքի դարպասը, որը հայտնի է եղել որպես հյուրատան դարպաս։ 1956 թվականին այն դարձել է Դե Բեյերդ մշակույթի կենտրոն։ 1980-2005 թվականներին այն շարունակել է գործել որպես ցուցադրական արվեստի՝ մասնավորապես ժամանակակից արվեստի կենտրոն։ 1966 թվականից շենքն ընդգրկված է ազգային ժառանգությունների (*rijksmonument*) շարքում։

## Պատկերասրահ

Museum of the Image File916.jpg
MOTI Breda DSCF3050.JPG
MOTI Breda DSCF3051.JPG
MOTI Breda DSCF3052.JPG
MOTI Breda DSCF3053.JPG
MOTI Breda DSCF3054.JPG
MOTI Breda DSCF7140.jpg
MOTI Breda DSCF7138.jpg
MOTI Breda DSCF7141.jpg
MOTI Breda DSCF7144.jpg
MOTI Breda DSCF7145.jpg
MOTI Breda DSCF7146.jpg
MOTI Breda DSCF7147.jpg
MOTI Breda DSCF7148.jpg
MOTI Breda DSCF7149.jpg
MOTI Breda DSCF7155.jpg
MOTI Breda DSCF7162.jpg
MOTI Breda DSCF7163.jpg
MOTI Breda DSCF7164.jpg
MOTI Breda DSCF7166.jpg



## Ծանոթագրություններ

## Արտաքին հղումներ
* 

Կատեգորիա:Նիդերլանդների թանգարաններ
Կատեգորիա:2008 հիմնադրված թանգարաններ
Կատեգորիա:2008 հիմնադրումներ Նիդերլանդներում
Մկրտիչ Նալբանդյան

**Մկրտիչ Սամվելի Նալբանդյան** (), հայ ֆուտբոլիստ, հարձակվող։ հանդես է եկել հայկական «Շիրակ» ակումբում

## Ակումբային կարիերա
«Շիրակ» ակումբի սան է։ Պարբերաբար հանդես է եկել թիմի հիմնական և երկրորդ կազմերում։ 2010 թվականի մրցաշրջանում խփել է 9 գոլ՝ դառնալով ակումբի լավագույն խաղացողը այդ մրցաշրջանում, ընդ որում՝ վերջին հինգ խաղերում նա խփել է առնվազն մեկ գոլ։ Մկրտիչ Մալբանդյանը խփել է նաև 2010 թվականի Հայաստանի առաջնության 300-րդ գոլը։ Առաջնության ավարտից հետո ակումբը եռամյա նոր պայմանագիր է կնքել ֆուտբոլիստի հետ։

## Ձեռքբերումներ
* *[[Հայաստանի Բարձրագույն խումբ (ֆուտբոլ)|Հայաստանի չեմպիոն]]* - 2012/2013
* *[[Հայաստանի Անկախության Գավաթ|Հայաստանի գավաթակիր]]* - 2011/12
* *Հայաստանի գավաթի խաղարկության եզրափակչի մասնակից* - 2011

## Ծանոթագրություններ

## Արտաքին հղումներ
* Ֆուտբոլիստի էջը ՀՖԱ-ի պաշտոնական կայքում 
* Ֆուտբոլիստի էջը footballdatabase.eu կայքում 
* Ֆուտբոլիստի էջը soccerway.com կայքում 

Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Դենդրիտ (այլ կիրառումներ)

**Դենդրիտ**, կարող է վերաբերել՝
* Դենդրիտ - նյարդային բջջի (նեյրոն) ճյուղավորված ելուստ, որն ընկալում է ուրիշ նեյրոնների կամ ռեցեպտորային բջիջների դրդող և արգելակող ազդեցությունները
* Դենդրիտ - որևէ միներալի, մետաղի, ձուլվածքի, արհեստական միացության բյուրեղային գոյացում
Քրիստոֆ Գալտիե

**Քրիստոֆ Գալտիե** (; ), ֆրանսիացի ֆուտբոլիստ և մարզիչ, խաղում էր պաշտպանի դիրքում։ 2009 թվականին գլխավորել է «Սենտ Էտիեն» ֆուտբոլային ակումբը։

## Կարիերա
### Ակումբային
Քրիստոֆ Գալտիեն իր պրոֆեսիոնալ կարիերան սկսել է «Օլիմպիկ Մարսել» ֆուտբոլային ակումբում։ Պաշտպանը ֆրանսիական ակումբում հանդես է եկել 1985 թվականից մինչև 1987 թվականը և երկու անգամ դարձել է Ֆրանսիայի գավաթի խաղարկության եզրափակիչ խաղի մասնակից։ Մարսելի «Օլիմպիկ»-ից հեռանալուց հետո Գալտիեն հաջորդաբար տեղափոխվել է «Լիլ», «Տուլուզ» և «Անժե» ակումբներ և մոտ 7 տարի հանդես եկել Ֆրանսիայի առաջին դիվիզիոնում։ 1994/95 մրցաշրջանը պաշտպանը անցկացրել է «Նիմ Օլիմպիկ» ակումբի կազմում, որից հետո հետ է վերադարձել «Մարսել», վերջինիս կազմում մասնակցել է առաջին դիվիզիոնի առաջնությանը։ 1996/97 մրցաշրջանի ավարտին Քրստոֆ Գալտիեն տեղափոխվել է «Մոնցա» ֆուտբոլային ակումբ, իսկ մեկ տարի անց, մեկնելով Չինաստան, միացել «Լյանին Հուվին» ակումբին։ Չինաստանում էլ ավարտել է իր ֆուտբոլային կարիերան։

## Ազգային հավաքական
Քրիստոֆ Գալտիեն հանդես է եկել Ֆրանսիայի երիտասարդական հավաքականում, որի կազմում կարողացել է արժանանալ 1988 թվականին կայացած Եվրոպայի առաջնության հաղթողի կոչմանը։

## Մարզչական կարիերա
Ֆուտբոլային կարիերան ավարտելուց հետո Քրիստոֆ Գալտեն դարձավ «Օլիմպիկ» ակումբի գլխավոր մարզիչ Բեռնար Կազոնի օգնականը։ Այդ պաշտոնում նա մնաց մինչև 2000/01 մրցաշրջանի ավարտը։ 2000 թվականին Քրիստոֆը դարձավ ակումբի գլխավոր մարզիչ։ Հետագայում նա աշխատել է որպես «Արիսե», «Բաստի» և «Ալ Այն» ակումբների գլխավոր մարզչի օգնական։

2005 թվականի ապրիլի 7-ի Գալտիեն դարձավ «Պորտսմուտ» ակումբի գլխավոր մարզիչ Ալեն Պերանի օգնականը, հետագայում՝ «Սոշո»-ի, «Օլիմպիկ Լիոնի» և «Սենտ Էտիենի» գլխավոր մարզիչների օգնական։ 2009 թվականի դեկտեմբերի 15-ին նա կարողացավ դառնալ «Սենտ Էտիեն» ֆուտբոլային ակումբի գլխավոր մարզիչ։ Ակումբի հետ միասին Գալտեն կարողացավ գրավել 17-րդ տեղը։ Ակումբի անցկացրած 17 խաղերում թիմը կարողացավ հաղթել 7-ում։ Ակումբի մարզչի փոխվելուց հետ թիմը ևս 10 խաղում պարտվեց, սակայն կարողացավ իր տեղը պահպանել առաջին լիգայում։

2010/11 մրցաշրջանում Գալտիեի թիմը բարելավվեց իր արդյունքները. նա կարողացավվ գրավել 10-րդ տեղը։ 2011/12 մրցաշրջանում «կանաչները» կարողացան գրավել 7-րդ տեղը, հաջորդ տարում՝ 5-րդը։ 2013 թվականին Գալտիեն թիմին կարողացավ խոշորագույն ձեռքբերում պարգևել. ակումբը 32 տարիների ընթացքում նրա գլխավորությամբ կարողացավ արժանանալ Ֆրանսիայի գավաթին՝ եզրափակիչ տուրում ապրիլի 20-ին հաղթելով «Ռեն» ակումբին։

## Թիմեր

**Թիմային**

 **«Օլիմպիկ» (Մարսել)**

* Ֆրանսիայի գավաթի առաջնության ֆինալիստ (**2**)։ 1985/86, 1986/87

 **Ֆրանսիայի երիտասարդական հավաքական**

* Եվրոպայի առաջնություն (**1**)։ 1988 թվական

**Մարզչական**

 **«Սենտ Էտեն»**

* 2012/13 մրցաշրջանի Ֆրանսիայի գավաթի հաղթող։

## Ծանոթագրություններ

Կատեգորիա:Անժեի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆրանսիացի ֆուտբոլիստներ
Imfact

**Imfact** (), հարավկորեական բոյ բենդ, ստեղծված Star Empire Entertainment-ի կողմից 2016 թվականին։ Նրանց առաջին *Lollipop* սինգլը թողարկվել է 2016 թվականի հունվարի 27-ին։

## Պատմություն
### Մինչ առաջնաելույթ
Star Empire Entertainment-ը Սանգին նկատել է երբ նա ընդամենը երեք տարեկան էր։

Մինչ առաջնաելույթը, Ջի Անը աշխատում էր, որպես B1A4 և Juniel խմբերի պահեստային պարող։ Ջե Ափը զբաղվել է թեկվոնդոյով և նույնիսկ եղել է ազգային հավաքականի անդամ, երբ սովորում էր ավագ դպրոցում։ Մինչ Star Empire Entertainment-ում վերապատրաստվելը Թե Հոն վերապատրաստվել է մի քանի այլ գործակալություններում, որոնցից են՝ MBK Entertainment-ը և Happy Face Entertainment-ը։

### 2016 թվական․ Առաջնաելույթ ''Lollipop'' և ''Revolt'' ալբոմներով
Imfact-ը թողարկել է իր առաջին սինգլների *Lollipop* ալբոմը 2016 թվականի հունվարի 27-ին։ Ալբոմը բաղկացած է չորս երգերից, միավորված *Lollipop* անվանումով, և այն ստեղծվել է խմբի անդամների կողմից։ Խումբը բեմում պաշտոնապես առաջնաելույթ է ունեցել հունվարի 28-ին *M Countdown* հեռուստահաղորդման ժամանակ։ Imfact-ը իր առաջին երկրպագուների հետ հանդիպումը կազմակերպել է հունիսի 19-ին։ Օգոստոսի 13-ին նրանք, որպեսզի նշեն իրենց 200-րդ օրը առաջնաելույթից հետո, Naver V App ծրագրի միջոցով ուղիղ եթերում հայտնել են իրենց երկրպագուների ակումբի անբվանումը՝ *IF*։

Հոկտեմբերի 21-ին հայտարարվել է, որ Imfact-ը պատրաստվում է վերադառնալ նոյեմբեր ամսվա երկրորդ շաբաթին։ Հոկտեմբերի 31-ին Imfact-ը թողարկել է իր սպասվող վերադարձի թրիլերը և պաստառային նկարները։ Նրանց երկրորդ ալբոմը կոչվել է՝ *Revolt* և թողարկվել է նոյեմբերի 11-ին։
Նոյեմբերի 11-ին նրանք վերադարձել են *Revolt* ալբոմով, որի գլխավոր երգը կոչվում էր՝ "F,S,G Feel so Good"։

### 2017 թվական․ IMFACTORY
Հունվարի 9-ին Star Empire-ը ավելի մանրամասն է ներկայացրել խմբի 2017 թվականի «IMFACTORY» ծրագրի մասին, որը սկսվել է հունվարի 7-ին կայացած միջոցառումից։
Այդ ծրագիրը բաղկացած է լինելու ամենամսյա թողարկումներից, երկրպագուների մինի հանդիպումներից, ինչպես նաև մինի համերգներից։ «IMFACTORY» անվանը համապատասխան, խումբը ծրագրում է ստեղծել «անկեղծ և հիացնող երաժշտություն»։

Միջոցառման ժամանակ, խումբը ներկայացրել է իր առաջին ամենամսյա թողարկման անվանումը՝ “You’re Not Here”։ «Այդ երգը,ստեղծվեկ է, երբ մենք դեռ վերապատրաստվողներ էինք, և մենք կարծում ենք, որ այն ցույց կտա IMFACT-ի մյուս կողմը» բացել են նրանք։

“You’re Not Here” թողարկվել է հունվար ամսին։

## Անդամներ
*Լի Ջի Ան (이지안) 
*Պակ Ջե Ափ (박제업) 
*Կիմ Թե Հո (김태호)  
*Լի Սանգ (이상) 
*Նա Ունգ Ջե (나웅재)

## Սկավառակագրություն
### Ալբոմներ

#### Սինգլների ալբոմ

### Գովազդային սինգլներ

## Ծանոթագրություններ

## Արտաքին հղումներ
* 

Կատեգորիա:2016 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Օլեգ Շատով

**Օլեգ Ալեքսանդրովիչ Շատով** (, ), ռուս ֆուտբոլիստ, կիսապաշտպան։ Հանդես է գալիս ռուսական «Զենիթի» և Ռուսաստանի ազգային հավաքականի կազմում։

## Ակումբային կարիերա
### Ուրալ
2007 թվականի մարտի 21-ին տասնվեցամյա Օլեգ Շատովը պայմանագիր է կնքել ռուսական «Ուրալ» ֆուտբոլային ակումբի հետ։ 2007/08 մրցաշրջանում թիմի կազմում դարձել է Ռուսաստանի գավաթի խաղարկության արծաթե մեդալակիր։

2010 թվականի նոյեմբերի 19-ին Շատովը ճանաչվել է թիմի լավագույն ֆուտբոլիստ։

### «Անժի»
2012 թվականի հունվարին Օլեգ Շատովը տեղափոխվել է «Անժի»։ Թիմի հետ նա կնքել է 4-ամյա պայմանագիր։

2012 թվականի հուլիսի 26-ին՝ Եվրոպայի լիգայի խաղարկության շրջանակներում կայացած «*Գոնվեդա*» ֆուտբոլային ակումբի դեմ խաղում Շատովը խփել է իր առաջին միջազգային գոլը ռուսական թիմի կազմում։ Շատովը գոլ է խփել նաև պատասխան խաղում։

Ռուսաստանի առաջնությունում իր առաջին գոլը Օլեգ Շատովը խփել է 2012 թվականի օգոստոսի 19-ին՝ «Զենիթի» դեմ խաղում։

### «Զենիթ»
2013 թվականի օգոստոսի 14-ին «Անժիի» և «Զենիթի» պաշտոնական կայքերը հաստատեցին, որ Օլեգ Շատովը տեղափոխվելու է «Զենիթ»։

Նոր թիմի կազմում իր դեբյուտը Օլեգը նշել է օգոստոսի 24-ին՝ «Դինամոյի» դեմ խաղում։ 2014 թվականի փետրվարի 15-ին Շատովը գոլ է խփել «Բորուսիայի» դեմ խաղում։ 2014 թվականի օգոստոսի 20-ին՝ «*Ստանդարտ*»-ի դեմ խաղում Օլեգ Շատովը դարձել է հաղթական գոլի հեղինակ, իսկ գոլային փոխանցումը կատարել է Հալքը։

2015 թվականի օգոստոսի 24-ին Օլեգը դարձել է դուբլի հեղինակ «Ռուբինի» դեմ խաղում։

## Միջազգային կարիերա
Ռուսաստանի ազգային հավաքականի կազմում իր դեբյուտը Շատովը նշել է 2013 թվականի փետրվարի 6-ին՝ Իսլանդիայի ազգային հավաքականի դեմ խաղում։

Հավաքականի կազմում Օլեգը մասնակել է Եվրո 2016-ի խաղերին։

## Վիճակագրություն
### Ակումբային

### Միջազգային

## Ձեռքբերումներ
* Ռուսաստանի չեմպիոն - 2014/15
* Ռուսաստանի գավաթակիր - 2015/16
* Ռուսաստանի սուպերգավաթակիր - 2015, 2016

## Ծանոթագրություններ

## Արտաքին հղումներ
* Էջը «Զենիթի» պաշտոնական կայքում
* Էջը сайте sports.ru կայքում
* Էջը historyntagil.ru կայքում

Կատեգորիա:1990 ծնունդներ
Կատեգորիա:Անժիի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Հուլիսի 29 ծնունդներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Ռուսաստանի սպորտի վարպետներ
Կատեգորիա:Տղամարդկանց ֆուտբոլի կիսապաշտպաններ
Սահակ Թորոսյան

**Սահակ Դավիթի Թորոսյան** (), հայ մանկավարժ, հասարակական և քաղաքական գործիչ, Երևանի նահանգային կոմիսար (1917-1918), Հայաստանի Հանրապետության առաջին և երկրորդ խորհրդարանի անդամ, Հայաստանի առաջին Հանրապետության Ներքին գործերի նախարարի տեղակալ (1918), Հանրային խնամատարության և աշխատանքի նախարար (փետրվարի 7 - հունիսի 24, 1919), Սննդամթերքի նախարար, Արարատի շրջանի ղեկավար, Ներքին գործերի նախարարի տեղակալ (1920), ՀՅԴ կուսակցության անդամ (1907)։

## Կենսագրություն
Սահակ Թորոսյանը ծնվել է 1885 թվականին Աշտարակի շրջանի Փարպի գյուղում։ Սովորել է Աշտարակի տարրական դպրոցում, այնուհետև ընդունվել է Էջմիածնի հոգևոր ճեմարան։ 1907 թվականին նշանակվել է Օշականի ծխական դպրոցի ավագ ուսուցիչ։ 1907 թվականից եղել է ՀՅԴ անդամ։ 1909 թվականին ՀՅԴ իշխանությունների առաջարկով տեղափոխվել է Թիֆլիս, եղել «Հորիզոն» թերթի թղթակից, միաժամանակ դասավանդել է Գայանյան օրիորդաց դպրոցում։ 1912 թվականին դարձել է Էջմիածնի ՀՅԴ բյուրոյի ղեկավար։ Այնուհետև Թորոսյանին հրավիրել են Երևան՝ Երևանի թեմական և Գայանյան դպրոցներում դասավանդելու հայոց պատմություն և գրականություն։ Թիֆլիսում և Էջմիածնում 1914 թվականին ընտրվել է Թիֆլիսի ՀՅԴ կենտրոնական կոմիտեի անդամ։ Թիֆլիսում և Էջմիածնում ապրած տարիներին զբաղվել է թարգմանությամբ և գեղարվեստական գրականությամբ։ 1917 թվականին նշանակվել է Երևանի քաղաքագլուխ և եղել է Հայաստանի առաջին և երկրորդ հանրապետությունների խորհրդարանի անդամ։ 1918 թվականին, միաժամանակ լինելով խորհրդարանի անդամ, զբաղեցրել է Ներքին գործերի նախարարի տեղակալի պաշտոնը։ 1919 թվականի փետրվարի 7-ին նշանակվել է Հայաստանի հանրային խնամատարության նախարար (1918 թվականի ապրիլի 8-ից վերանվանվել է Հանրային խնամատարության և աշխատանքի նախարարություն) և պաշտոնավարել է մինչև նույն թվականի հունիսի 24-ը։ Հետագայում զբաղեցրել է Սննդամթերքի նախարարի պաշտոնը, այնուհետև ղեկավարել է Արարատի շրջանը։ Առաջին հանրապետության տարիներին եղել է խորհրդարանի անդամ և ՀՅԴ ֆրակցիայի ներկայացուցիչ։ Առաջին հանրապետության փլուզումից հետո զբաղվել է ուսուցչությամբ։ 1920 թվականի մարտից խորհրդարանում եղել է ՀՅԴ ղեկավար, մայիսից՝ Ներքին գործերի նախարարի տեղակալ։ Խորհրդային իշխանության տարիներին 3 անգամ ձերբակալվել է։ 1937 թվականին աքսորից վերադառնալուց հետո կրկին ձերբակալվել է։ 1938 թվականին դատապարտվել է մահվան։ Մահապատիժը հետաձգվել է։ Մահացել է Երևանի բանտում 1940 թվականի հոկտեմբերի 8-ին։

## Տես նաև
* Հայաստանի Հանրապետության աշխատանքի և սոցիալական հարցերի նախարար

## Ծանոթագրություններ

Կատեգորիա:Հայ հասարակական գործիչներ
Կատեգորիա:Հայ մանկավարժներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հայաստանի Հանրապետության Խորհրդարանի (1918-1920) 1-ին գումարման պատգամավորներ
Կատեգորիա:Հայաստանի Հանրապետության Խորհրդարանի (1918-1920) 2-րդ գումարման պատգամավորներ
Սվերե Ֆեն

**Սվերե Օլաֆ Ֆեն** (, ), նորվեգացի ճարտարապետ, ճարտարապետական տարբեր մրցանակների, այդ թվում` Պրիցկերի ճարտարապետական մրցանակի մրցանակակիր։

Ծնվել է Բուսքերուդում։ 1949 թվականին ավարտել է Օսլոյի ճարտարապետական դպրոցը։ Մի քանի տարի անց մեկնել է Մարոկկո, որտեղ ուսումնասիրել է պրիմիտիվ կացարաններ։ Ֆենը սովորել է Փարիզում` աշակերտելով Ժան Պրուվեին։ Ֆրանսիայում երիտասարդ ճարտարապետը ծանոթացել է Լե Կորբյուզիեի հետ։ Նորվեգիա վերադառնալուց հետո հիմնել է ճարտարապետական գրասենյակ` մտադրվելով աշխատել ինտերնացիոնալ ոճով։

1955 թվականին Սվերե Ֆենը Օսլոյի դպրոցի մեկ այլ շրջանավարտ Գրունգի հետ նախագծել է *Յոկորն* ծերանոցը։ Փայտի և բետոնի հաջող համադրությունը արժանացել է քննադատների դրական գնահատականին, ինչից հետո 1958 թվականին ճարտարապետին վստահվել է սկանդինավյան երկրների տաղավարի կառուցումը Բրյուսելի համաշխարհային ցուցահանդեսում։ Այդ ժամանակ ճարտարապետն արդեն անցել էր ավելի ավանդական ձևերին. նրա նախագծած փայտե կառույցը այլազգիներին զարմացրել է իր պարզությամբ ու շքեղությամբ։

Լինելով նորվեգական ճարտարապետության և դիզայնի առաջատար դեմք` Ֆենը ստեղծել է տասնյակ նախագծեր, որոնցից ոչ բոլորն են կյանքի կոչվել։ Նրա ամենահայտնի գործերից է Սառցադաշտերի նորվեգական թանգարանը Ֆյորլենդ գյուղում։ Համարվում է, որ այս շենքը, չնայած ժամանակակից կոնստրուկցիաների կիրառմանը, ներդաշնակորեն համադրվում է շրջակա բնությանը։ Ֆենի մեկ այլ նախագիծ` Հեդմարկ թանգարանը Համար քաղաքում, արտացոլում է նորվեգացիների բնավորությունն ու ազգային նկարագիրը։

## Նախագծեր
Ֆենը նախագծել է ավելի քան 100 կառույց։ Երբ 1997 թվականին ճարտարապետն արժանացել է Պրիցկերի ճարտարապետական մրցանակին, դրանցից 11-ն արդեն կառուցվել էին։ Դրանցից աչքի են ընկնում.
* 1958 - Նորվեգիայի տաղավարը Բրյուսելի համաշխարհային ցուցահանդեսում, Բելգիա
* 1962 - Վենետիկի ցուցահանդեսի հյուսիսային տաղավարը, Իտալիա
* 1963 - Schreiner House, Օսլո
* 1967-1979 - Հեդմարկ թանգարան, Համար, Նորվեգիա
* 1990 - Բասկերի տուն, Բամբլ, Նորվեգիա
* 1991-2002 - Սառցադաշտերի նորվեգական թանգարան, Ֆյորլենդ, Նորվեգիա
* 1993-1996 - Աուկրուստ կենտրոն, Ալվդալ, Նորվեգիա
* 2003-2008- Արվեստի, ճարտարապետության և դիզայնի ազգային թանգարան, Օալո


Պատկեր:Isbremuseet.jpg|Սառցադաշտերի նորվեգական թանգարան
Պատկեր:Hedmark museum photo.jpg|Հեդմարկ թանգարան
Պատկեր:Aukrustsenteret facade.jpg|Aukrust կենտրոն
Պատկեր:Norwegian National Museum of Architecture 2010.jpg|Արվեստի, ճարտարապետության և դիզայնի ազգային թանգարան


## Ծանոթագրություններ

## Արտաքին հղումներ
* Սվերե Ֆենի կյանքն ու գործերը 
* Սվերե Ֆենը Պրիցկերի ճարտարապետական մրցանակի կայքում

Կատեգորիա:Մոդեռնիստ ճարտարապետներ
Կատեգորիա:Նորվեգացի ճարտարապետներ
Կատեգորիա:Շվեդիայի գեղարվեստի թագավորական ակադեմիայի անդամներ
Պիգմալիոն

**Պիգմալիոն** (), հունական առասպելական քանդակագործ, ով փղոսկրից ստեղծել էր ներեուհի Գալատեայի արձանը։ Առասպելը վկայում է, որ քանդակագործը սիրահարվել էր իր իսկ քանդակած արձանին։

## Առասպել
Պիգմալիոնը քանդակագործ էր Կրետե կղզուց, ով եղել է Պոսեյդոնի որդի Բելոսի և Անքինոյայի որդին։ Նա փղոսկրից քանդակել էր Գալատեայի արձանը և սիրահարվել վերջինիս։ Առասպելը պատմում է, որ Պիգմալիոնը արձանին նվերներ էր տալիս, հագցնում թանկարժեք հագուստներ, սակայն արձանը շարունակում էր մնալ արձան, իսկ սերը՝ անփոխադարձ։ Ափրոդիտեին նվիրված տոնակատարության ժամանակ, Պիգմալիոնը դիմում է սիրո աստվածուհուն՝ խնդրելով նրան ուղարկել այնպիսի մի գեղեցիկ կին, ինչպիսին իր կերտած արձանն էր։ Քանդակագործը չհամարձակվեց խնդրել աստվածուհուն՝ կենդանացնելու արձանը։ Ափրոդիտեն տեսնելով քանդակագործի տանջանքները՝ կենդանացրեց արձանը, ով դարձավ Պիգմալիոնի կինը։ Այս առասպելը, հավանաբար, Նեանֆի գրականության մեջ է մտել Կիզիկայից։ Պիգմալիոնային ոսկե ձիթապտուղը պահպանվել է Գադիրում։

Տարբերակներից մեկի համաձայն՝ Պիգմալիոնն այդ կնոջից ունեցել է 2 որդի՝ Պաֆոսն ու Կինիրոսը և մեկ դուստր՝ Մետարմային։Պուբլիուս Օվիդիուս Նասոյի փոխանցմամբ՝ Կինիրոսը եղել է Պաֆոսի որդին։ Տարբերակներից մեկի համաձայն էլ՝ Պաֆոսը ոչ թե Պիգմալիոնի որդին է, այլ՝ դուստրը։

Անտիկ աղբյուրներում Պիգմալիոնի կնոջ անունը չի հիշատակվում։ Ժան-Ժակ Ռուսոն իր «Պիգմալիոն» աշխատության մեջ (1762 թվական) նրան անվանել է Գալատեա։ Այդ անունն է կրել առասպելական ներեուհիներից մեկը։ Անվանումը բազմիցս հիշատակվել է 18-րդ դարի հովվերգական աշխատություններում։

## Տես նաև
* Գալատեա
* Նարգիզ
* Պիգմալիոնի էֆեկտ

## Ծանոթագրություններ

## Արտաքին հղումներ
* 

Կատեգորիա:Հին հունական առասպելաբանություն
Կատեգորիա:Հռոմեական դիցաբանություն
Հունաստանի նախագահ

**Հունաստանի նախագահ** *(, Հելլենական դեմոկրատիայի նախագահ)*, Հունաստանի Հանրապետության պետության գլուխ, պաշտոնական նստավայրը Աթենքի Նախագահական պալատն է։

## Լիազորություններ
[thumb|ձախից|Հունաստանի նախագահի նստավայր, [Աթենք]]
Հունաստնի նախագահը զինված ուժերի գերագույն գլխավոր հրամանատարն է։ Մինչև 1974 թվականը նրա իրավասության շրջանակները անսահմանափակ էին, սակայն 1975 թվականին դրանք կրճատվեցին Սահմանադրությամբ։ 1986 թվականի բարեփոխումներից հետո նախագահը արարողակարգային մարմին է հանդիսանում, իսկ քաղաքական իշխանությունը փոխանցվել է վարչապետին։

## Նախագահի ընտրություններ
Հունաստանի նախագահը ընտրվում է խորհրդարանի կողմից (ոչ համաժողովրդական ընտրությամբ) 5 տարի ժամկետով։ Սահմանադրությա *Հոդված 32* -ով նախատեսվում է, որ նախագահը պետք է ընտրվիխորհրդարանի հատուկ նստաշրջանով, իսկ ծայրահեղ դեպքում մինչև նախորդ նախագահի ժամկետի լրանալը։ Նախագահի իրավասության ժամկետը կարող է երկարացվել պատերազմի  կամ եթե նոր նախագահի ընտրությունը ժամանակին չի ավարտվել։

## Երդմնակալություն
Հունաստանի Հանրապետության Նախագահի պաշտոնը ստանձնելուց առաջ  նախագահը երդվում է.

## Շտանդարտներ


Պատկեր:Flag of the President of Greece (1924–1935).svg|Նախագահնական շտանդարտ, Հունաստանի դրոշ (1924-1935)
Պատկեր:Presidential_Standard_of_Greece_(1973-1974).svg|1973-1975, Նախագահական շտանդարտ, Սև գնդապետներ
Պատկեր:Flag of the President of Greece.svg|1975 ներկայիս Նախագահական շտանդարտ 


## Հունաստանի նախագահների ցանկ
Ցանկը ներառում է Հունաստանի նախագահներին սկսած 1828 թվականից

## Ծանոթագրություններ

Կատեգորիա:Հունաստանի նախագահներ
Կատեգորիա:Նախագահների ցանկեր
Սուրբ խաչ (խաչքար)

**Սուրբ խաչ**, VI դարի հայկական խաչքար, որը Ղրիմում համանուն վանքի հիմք է հանդիսացել։ Այնուհետև խաչքարը տեղափոխվել է Դոն գետի շրջան։ Այժմ այն գտնվում է Դոնի Ռոստովի Սուրբ Խաչ վանքում։

### Պատմություն
XI-XIII դարերում, հայկական թագավորության մայրաքաղաք Անիի անկումից հետո, սկզբում թուրք-սելջուկների, ապա՝ մոնղոլ-թաթարների կողմից հետապնդվող հայերը լքեցին իրենց քաղաքն ու հայրենիքը։ Տեղահանվածների մեծ մասը հաստատվեց Ղրիմում։ Անիից բերված Սուրբ խաչ խաչքարը 1385 թվականին Հին Ղրիմ քաղաքի շրջակայքում կառուցված համանուն վանքի հիմքը հանդիսացավ։ Հինգ դար այն գտնվել է Ղրիմի հայկական Սուրբ Խաչ վանքում։

1778 թվականին սկսվեց Ղրիմի հայերի վերաբնակեցումը Դոն գետի շրջան։ Հեռանալիս հայ վերաբնակներն իրենց հետ վերցնում էին ամենաանհրաժեշտ իրերը, այդ թվում՝ եկեղեցական գույքը, որոնց թվում էր 800 խաչքար, ներառյալ Սուրբ խաչը։ Նոր հայրենիքում, Դոնի ափին կառուցվող եկեղեցիներում, Ղրիմի նախկին բնակիչները փորձում էին պահպանել այնտեղ թողած տաճարների տեսքն ու անվանումները։ Բերված նախշազարդ խաչքարերը դառնում էին կառուցված եկեղեցիների գեղարվեստական ձևավորման անբաժանելի մասը։ Դրանք տեղադրվում էին տաճարների ճակատներին և ներսում։ 

Հատուկ խորհրդանշական դեր է խաղացել Անիի խաչքարը, որը տեղադրվել է Սուրբ Խաչ արական վանքի եկեղեցում, որն իր անունը ստացել է Ղրիմի մենաստանի պատվին։

1924 թվականին վանական եկեղեցին կողոպտվեց։ Խաչքարը տեղափոխվեց Սուրբ Գրիգոր Լուսավորիչ մայր տաճար։ Սակայն երբ 1930-ական թվականներին այն ևս փակվեց, Սուրբ խաչ խաչքարը տեղափոխվեց հայկական գերեզմանատան Սուրբ Կարապետ եկեղեցի։ Դրանից հետո խաչքարը տեղափոխվեց ռուս-հայկական բարեկամության թանգարան, որը գտնվում էր Սուրբ Խաչ փակված եկեղեցու շենքում։

2007 թվականին վանքը վերադարձվեց Հայ Առաքելական Եկեղեցուն։ Նախատեսվում էր թանգարանը նոր շենք տեղափոխելուց հետո խաչքարը ևս տեղափոխել։ Սակայն հավատացյալ համայնքի խնդրանքով Սուրբ խաչ խաչքարը մնաց համանուն եկեղեցում, որտեղ և գտնվում է մինչ օրս։

## Կառուցվածք
XIX դարի վերջում Սուրբ խաչ խաչքարը երիզված էր ոսկեզօծ ապակե շրջանակով, որը հավելվում էր երկու խաչով՝ մեծ պղնձե և փոքր արծաթե, որոնք անհետացան 1920-ական թվականներին եկեղեցին թալանելուց հետո։ Ոչ շատ շքեղ խաչքարը պատրաստված է բազալտից։ Հուշարձանի վրա արձանագրություններ չեն եղել։ Խաչքարի դիմերեսին կա հին խաչքարերին բնորոշ երկու պատկեր. քարի վերևում արևը խորհրդանշող դեկորատիվ զարդանախշով վարդակ է, որն իր հերթին հավերժական կյանք խորհրդանշող հավերժության նշանն է, իսկ վարդակի տակ գտնվում է քրիստոնեության խորհրդանիշ մեծ խաչը։

## Ծանոթագրություններ

Կատեգորիա:Խաչքարեր
Սլովակիայի սահմանադրություն

**Սլովակիայի սահմանադրություն** (սլովակ.՝ Ústava Slovenskej republiky ), ընդունվել է Սլովական ազգային խորհրդի կողմից՝ 1992 թվականի սեպտեմբերի 1-ին ու ստորագրվել երկու օր անց։ Սկսվել է կիրառվել հաջորդ տարվա հունվարի 1-ից։ Այսօր սեպտեմբերի մեկը Սլովակիայում նշում են որպես Սահմանադրության օր։
Խմբագրման աղբյուր է հանդիսացել 1920 թվականի Չեխոսլովակիայի սահմանադրությունը։

### Ակնարկ
156 հոդված ունեցող սահմանադրությունը բաղկացած է 9 մասից, որոնք իրենց հերթին բաժանվում են գլուխների.

* Նախաբան,
* Առաջին մաս.
** Ընդհանուր դրույթներ (1-7 հոդվածներ),
** Պետական խորհրդանիշեր (8-9 հոդվածներ)։
** Չեխիայի հանրապետության մայրաքաղաք (հոդված 10),
* Երկրորդ մաս – Հիմնարար իրավունքներ ու ազատություններ.
** Ընդհանուր դրույթներ (11-13 հոդվածներ),
** Մարդու հիմնարար իրավունքներ ու ազատություններ (14-25 հոդվածներ),
** Քաղաքական իրավունքներ (26-32 հոդվածներ),
** Ազգային փոքրամասնությունների ու էթնիկ խմբերի իրավունքներ (33-34 հոդվածներ),
** Տնտեսական, սոցիալական ու մշակութային իրավունքներ (35-43 հոդվածներ),
** Շրջակա միջավայրն ու մշակութային ժառանգությունը պահպանելու իրավունք (44-45 հոդվածներ),
** Դատական ու այլ իրավական պաշտպանության իրավունք (46-50 հոդվածներ),
** Ընդհանուր դրույթների մաս առաջին և երկրորդ (51-54 հոդվածներ)։
* Երրորդ մաս.
** Տնտեսությունը Սլովակիայի հանրապետությունում (55-59 հոդվածներ),
** Սլովակիայի հանրապետության Բարձրագույն աուդիտ (60-63 հոդվածներ)։
* Չորրորդ մաս – Իրավական ինքնակառավարման մարմիններ (առանց գլուխների,64-71 հոդվածներ),
* Հինգերորդ մաս – Օրենսդիր իշխանություն.
** Սլովակիայի հանրապետության Ազգային խորհուրդ (72-92 հոդվածներ),
** Հանրաքվե (93-100 հոդվածներ)։
* Վեցերորդ մաս – Գործադիր իշխանություն,
** Սլովակիայի հանրապետության նախագահ (101-107 հոդվածներ),
** Սլովակիայի հանրապետության կառավարություն (108-123 հոդվածներ)։
* Յոթերորդ մաս – Դատական իշխանություն (գլուխ 2),
** Սլովակիայի հանրապետության Սահմանադրական դատարան (124-140 հոդվածներ),
** Սլովակիայի հանրապետության դատական մարմինը (141-148 հոդվածներ),
* Ութերորդ գլուխ – Սլովակիայի հանրապետության հանրային դատախազություն (149-151 հոդվածներ),
** Հանրային իրավունքների պաշտպան (151 հոդված) և
* Իններորդ մաս – Անցումային ու վերջնական դրույթներ (առանց գլուխների, 152-156 հոդվածներ)։

Սահմանադրական բարեփոխումների համար անհրաժեշտ է խորհրդարանի ձայների 3/5-ը։ Ամենավերջին բարեփոխումը եղավ 2014 թվականի հոկտեմբերի 21-ին, որը վերաբերում էր խողովակաշարերով ու ջրային բաքերով խմելու ու հանքային ջրերի արտահանման արգելքին՝ բացառությամբ անձնական օգտագործման և շշալցված ջրի։

## Ծանոթագրություններ

Կատեգորիա:Սահմանադրություններ
Կատեգորիա:Սլովակիա
Հեռավոր շչակների արձագանքը

«**Հեռավոր շչակների արձագանքը**»  (1975 թ.) ֆիլմի սցենարի հեղինակն ու ռեժիսոր**ը** Արա Վահունին  է։ Այն իր դարը ապրած, պատերազմի բովով անցած, արդեն գրեթե մետաղի կույտի վերածված, կարծես հանգստի գնացած գնացքների մասին է։ Վահունին այս փոքր ստատիկ ֆիլմով կարողացել է ցույց տալ մենակության և լքվածության ցավագին վիճակը։ Ֆիլմի գերագույն արժեքն այն է, որ ձայնային և շարժատեսիլային հնարքների միջոցով գրեթե կես դար անշարժ կանգնած գնացքները Վահունին կարծես նորից տեղից պոկում ու դնում է շարժման մեջ։ Ֆիլմի հանճարեղ լուծումների համար նա արժանացել է ՀՍՀ-ի պետական  մրցանակի։

Կատեգորիա:Արա Վահունու ֆիլմեր
Դինոզավր (մուլտֆիլմ)

**Դինոզավր** (), Walt Disney Pictures ստուդիայի համակարգչային անիմացիոն ֆիլմ։

## Սյուժե
Մուլտֆիլմն Ալադարա դինոզավրի արկածների մասին է, որը դեռ չծնված ընկնում է լեմուրների ընտանիք և դաստիարակվում է նրանց կողմից կղզում, որտեղ բացակայում էին մյուս դինոզավրերը։ Նրա բույնը ժամանակին թողնված էր մոր կողմից, որը ստիպված էր փախչել կառնոտավրից։ Կառնոտավրը սկզբից ընկել էր պարազավրոլոֆի երեխայի ետևից, այնուհետև տրորելով բույնը ձվերի հետ սպանել է կենդանի մնացած պախիրինոզավրին։ Բայց այդ տրորված բնում մնացել էր կենդանի մնացած մեկ ձու։ Մնալով լքված, այն գողացվել էր գիշատիչ օվիրապտորի կողմից, որը փորձել էր կոտրել նրան, սակայն թշնամու հետ կռվի բռնվելով, ձուն ընկել էր ջուրը։ Այնտեղ կուլազուխը կուլ է տվել ձուն, այնուհետև անմիջապես դուս է գցել, և ձուն, լողալով ջրում, անցել է մյուս դինոզավրերի կողքով։ Նրան բռնել է պտերանոդոնը և տարել է օվկիանոսում գտնվող կղզու իր բույն։ Սակայն ճանապարհին նա հանդիպում է երկու իխտիորնիսամի, և ձուն նորից ընկնում է․ ուղիղ ջունգլի, որտեղ ապրում էին լիմուրները…

## Ծանոթագրություններ

Կատեգորիա:2000 մուլտֆիլմեր
Կատեգորիա:2000-ականների անգլերեն ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր դինոզավրերի մասին
Կատեգորիա:Ֆիլմեր, որոնց գործողությունները տեղի են ունենում անապատում
Կատեգորիա:2000 ֆիլմեր
Կատեգորիա:Ավստրալիայում նկարահանված ֆիլմեր
Կատեգորիա:Ֆլորիդայում նկարահանված ֆիլմեր
Կատեգորիա:Հավայիում նկարահանված ֆիլմեր
Կատեգորիա:Ֆիլմեր դինոզավրերի մասին
Կատեգորիա:Հորինված խոսող կենդանիներ
Քիրան Մալրունի

**Քիրան Մալրունի**(, ), ամերիկացի դերասան, տարբեր տարիների խաղացել է բազմաթիվ հեռուստասերիալներում։ Նաև երաժիշտ է և գրում է սցենարներ իր կնոջ՝ Միշելի հետ միասին։ Ծնվել է Վիրջինիա նահանգի Ալեքսանդրյա քաղաքում, որտեղ ավարտել է Թ. Կ. Ուիլյամսի միջնակարգ դպրոցը։

Դերասան Դերմոնտա Մալրունի եղբայրը։

## Ֆիլմագրություն
**Հեռուստասերալներ**
* 1988 - Աստղային ճանապարհ:Հաջորդ սերունդը / *Star Trek: The Next Generation* - *Բենզան*
* 1993 - Սայնֆելդ / *Seinfeld* - *Թիմի*
* 1998 - Լուսնից երկիր / *From the Earth to the Moon*- *Ռաստի Շվայկարտ*
* 1998 - Շտապ օգնություն / *ER* - *Մարթայի հայրը*
* 2001 - Աստղային ճանապարհ։ Էնթերփրայզ / *Star Trek: Enterprise* - *Շոու*
* 2002 - Նյու Յորքի Ոստիկանությունը / *NYPD Blue* - *Էնդրյու Սլոին*
* 2002 - Պաշտպան / *The Guardian* - *Ռոբերտ Տվեին*
* 2003 - Արդար Էմի / *Judging Amy* - *պարոն Սինկլեր*
* 2003 - Ծովային ոստիկանություն։ Սպեցադել / *NCIS* - *լեյտենանտ Ռեյնօլդս*

### Ֆիլմեր
* 1991 - Ինչպես ստեղծել կարիերա / *Career Opportunities* - *Գիլ Կինի*
* 1993 - Գետիսբերգ / *Gettysburg* - *Մայոր Ջի Մոկսկի Սորել*
* 1996 - Գրիլ-բար "Փոշի" / *The Spitfire Grill* - *Ջո Սպեռլինգ*

### Սցենարիստ
* 2009 - Թղթաբան / *Paper Man *
* 2011 - Շերլոկ Խոլմ։ Ստվերների խաղ / *Sherlock Holmes: A Game of Shadows*

### Ռեժիսոր
* 2009 - Թղթաբան / *Paper Man *

### Պրոդյուսեր
* 2006 - Վայրի վագրեր, որոնց ես գիտեի / *Wild Tigers I Have Known* - *գործադիր պրոդյուսեր*

## Ծանոթագրություններ

## Արտաքին հղումներ
* 

Կատեգորիա:Ամերիկացիներ իռլանդական սերմամբ
Կատեգորիա:Ամերիկացի սցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի երաժիշտներ
Կատեգորիա:Ամերիկացի տղամարդ հեռուստատեսային դերասաններ
Հեյլի ՄաքՖերլանդ

**Հեյլի ՄաքՖերլանդ** (, ), ամերիկացի դերասանուհի, երգչուհի և պարուհի։

## Կենսագրություն
Հեյլի ՄաքՖերլանդը ծնվել է 1991 թվականի մարտի 29-ին Էդմոնտում, Օկլահոմա նահանգում, որտեղ և մեծացել է։ Նա երեխայի դերով հանդես է եկել մի քանի թատերական ներկայացումներում, ինչպիսիք են՝ «Տիտանիկ»-ը, «Ջութակահարը տանիքի վրա» և «Երաժշտության ձայներ»-ը։ Դերասանական վարպետությունը երկար տարիներ սովորել է պրոդյուսեր Միշել Դե Լոնգայի գործակալությունում (Actors Casting & Talent Services), որտեղ մասնակցել է այնպիսի նախագծերում ինչպիսն է՝ *«Are You a Good Witch or a Bad Witch?» («Դու լա՞վ, թե՞ վատ վհուկ ես»)*։ Նկարահանվել է «Գիլմոր աղջիկներ», «Շտապ օգնություն», «Մտածել ինչպես հանցագործը» հեռուստասերիալներում և «Ամերիկյան հանցագործություն», «Հատվածներ» ֆիլմերում։ 2009 թվականից մինչև 2011 թվականը խաղացել է 16-ամյա Էմիլի Լայթմենի դերը «Խաբիր ինձ» ամերիկյան հեռուստասերիալում։ 2013 թվականին խաղացել է «Անարխիայի զավակները» սերիալի երկու եթերաշրջաններում։

## Ֆիլմագրություն

## Ծանոթագրություններ

## Արտաքին հղումներ
* 
* 
* 

Կատեգորիա:Ամերիկացի երգչուհիներ
Կատեգորիա:Ամերիկացի պարուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Անահիտ Կիրակոսյան

**Անահիտ Ալեքսանդրի Կիրակոսյան** (), հայ դերասանուհի, հաղորդավարուհի, երգչուհի։ Երևանի կամերային երաժշտական թատրոնի դերասանուհի։

## Կենսագրություն
Հաճախել է Հունան Ավետիսյանի անվան 74-րդ միջնակարգ դպրոցը։ Ավագ դպրոցը ավարտել է Սիամանթոի անվան թիվ 162 հիմնական դպրոցում։ 2007 թվականին ընդունվել է Երևանի թատրոնի և կինոյի պետական ինստիտուտի դերասանական բաժինը։ 2007 թվականից սկսել է աշխատել պետական կամերային երաժշտական թատրոնում որպես դերասանուհի։ 2010 թվականին «Միր» հեռուստաընկերության կազմակերպած միջազգային մրցույթին Անահիտը լավագույն էմոցիոնալ կատարման համար արժանացել է մրցանակի։

## Անձնական կյանք
2012 թվականի փետրվարի 6-ին Անահիտն ամուսնացել է։ Ունի չորս երեխա՝ երկու աղջիկ և երկու տղա։

## Դերեր
Թատրոնում Անահիտը հիմնականում կերտում է դրամատիկ դերեր, իսկ հեռուստասերիալներում՝ կատակերգական։

### Ներկայացումներ
* «Անուշ»- Անուշ
* «Սասունցի Դավիթ» - Առյուծ Մհերի կին
* «Մոխրոտիկը» - փերի
* «Գեղեցկուհին և հրեշը» - Բելլա
* «Ազնվամոլ քաղքենին» - Լյուսիլ
* «Պատվի համար» - Մարգարիտ

### Հեռուստասերիալներ
* «Անցյալի ստվերներ»
* «Գերդաստան»
* «Ժառանգները»
* «Պահանջվում է միլիոնատեր»
* «Բանակում»
* «Քաղաքում»
* «Խոպանի տեսություն» 
* «Երևան, ես սիրում եմ քեզ»
* «Անուղղելիները» 
* «Կոկորդիլոսի արցունքները» 
* «Ժամանակն է»
* «Փեթակ»
* «Պատվի համար»
* «Սարի աղջիկ»
*«Ծաղիկներ ձյան տակ»
*«Երազի շրջված մեկնաբանությունը»
*«Սև արկղ»
*«Գիտունոիդ»

## Արտաքին հղումներ
* Անահիտ Կիրակոսյանը երաժշտական կոմեդիայի պետական թատրոնում
* Անահիտ Կիրակոսյանը և Արտակ Սարգսյանը բաժանվել են

Կատեգորիա:Հայ դերասանուհիներ
Կատեգորիա:Հայ հաղորդավարներ
Կատեգորիա:Հայ երգչուհիներ
Գայանե Մկրտչյան

**Գայանե Մկրտչյան** (), հայ դերասանուհի։ Հայաստանի վաստակավոր արտիստ (2012)։ Հայաստանի թատերական գործիչների միության անդամ (1971)։

## Կենսագրություն
Գայանե Մկրտչյանը ծնվել է 1952 թվականին Երևանում։ Ավարտել է Երևանի Խաչատուր Աբովյանի անվան դպրոցը։ Դպրոցական տարիներից հաճախել է Արշավիր Ղազարյանի և Պարզանուշ Պարոնյանի թատերական խմբակ։ 1969-1993 թվականներին եղել է Երևանի Պատանի հանդիսատեսի թատրոնի դերասանուհի։ Առաջին անգամ բեմում մարմնավորել է Բոնկայի դերը Դ.Դանչևի «Հեքիաթ չորս նմանակ եղբայրների մասին» ներկայացման մեջ։ 1971-1975 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում` Արտաշես Հովսեփյանի արվեստանոցում։ Պատանի հանդիսատեսի թատրոնի կազմում հյուրախաղերով հանդես է եկել Վրաստանում, Մոսկվայում, Մնջախաղի թատրոնի հետ` Միջին Ասիայում, Ուրալում, մերձմոսկովյան քաղաքներում, Գերմանիայում։ 1990-1995 թվականներին ներգրավված լինելով Նարեկ Դուրյանի «Բոհեմ» թատերախմբի կազմում հյուրախաղերով հանդես է եկել Ֆրանսիայում, Անգլիայում, Բելգիայում, Շվեյցարիայում, Հունաստանում, Կիպրոսում։
Մասնակցել է նաև ռադիոյի և հեռուստատեսության բազմաթիվ բեմադրությունների։ Հանրային հեռուստատեսությունում կրկնօրինակել է մի քանի տասնյակ ֆիլմեր։ 1997 թվականից Երևանի Գաբրիել Սունդուկյանի անվան ազգային ակադեմիական թատրոնի դերասանուհի է։

## Ներկայացումներ
* Մոխրոտ՝ Գաբբեի «Մոխրոտ»
* Հերդա՝ Ե. Շվարցի «Ձյունե թագուհի»
* Ազնվական կին՝ Ուիլյամ Շեքսպիրի «Մակբեթ»
** Յորքի դքսուհի՝«Ռիչարդ Երրորդ»
* Հերո՝ «Ոչնչից մեծ աղմուկ»
* Մարիաննա՝ Մոլիերի «Տարտյուֆ»
* Վալյա Բորց՝ Ա. Ֆադեևի «Երիտասարդ գվարդիա»
* Ժեննի Մարքս՝ Քսանինի «Ես մարդ եմ»
* Ջեմմա՝ Վոյնիչի «Բոռը»
* Աստրիդ՝ Ա. Լինդգրենի «Մանչուկն ու Կառլսոնը»
* Սիդ՝ Մարկ Տվենի «Թոմ Սոյերի արկածները»
* Մայր՝ Լ. Բերֆուզիի «Մեր ծնողների նևրոզները»
* Դքսուհի՝ Միխայիլ Բուլգակով «Դոն Քիշոտ»
* Ռուս կին՝ Ն. Դուրյանի «Հեյ, ջան Երևան»
* Կատերինա՝ Ֆյոդոր Դոստոևսկու «Ոճիր և պատիժ»
* Մաթիլդա՝ Ֆ. Դյուրենմաթի «Ծեր տիկնոջ այցը»
* Լուսյա՝ Լ. Անթառանյանի «Անառակ դստեր վերադարձը»

## Ռադիոբեմադրություններ
* Ա. Վամպիլովի «Մի անգամ Չուլիմսկում»
* Սեդա՝ Լևոն Շանթի «Հին աստվածներ»
* Էրենդիրա՝ Գաբրիել Գարսիա Մարկեսի «Պատմություն Էրենդիրայի և տատիկի մասին»

## Հեռուստաներկայացումներ
* Սոնյա՝ Անտոն Չեխովի «Քեռի Վանյա»
* Սոֆիյկու՝ Իոն Դրուցեի «Կասսամարե»

## Հեռուստասերիալներ
* «Որբերը»
* «Վերադարձ»
* «Ուր է իմ տղամարդը»

## Պարգևներ
* Հայաստանի վաստակավոր արտիստ, 2012
* ԽՍՀՄ Աշխատանքի արիության մեդալ

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասաններ
Կատեգորիա:Հայաստանի վաստակավոր արտիստներ
Ալբերտ Հովակիմյան

**Ալբերտ Ալբերտի Հովակիմյան** (), հայ ֆուտբոլիստ, կիսապաշտպան։

## Ակումբային կարիերա
Ալբերտ Հովակիմյանը ծնվել է Սոչիում։ Մանկությունը և պատանեկությունն անցկացրել է հայրենի քաղաքում։ 6 տարեկանում գնացել է ֆուտբոլի և այդ ժամանակ էլ նրա մոտ ի հայտ է եկել պրոֆեսիոնալ ֆուտբոլիստ դառնալու ցանկությունը։ 9 տարեկանից խաղացել է Սոչիի «Ժեմչուժինայի» կազմում։ Մեկ տարի անց սկսել է խաղալ Մոսկվայի «Լոկոմոտիվի» կազմում։ 2009 թվականին «Փյունիկի» կազմում Սոչիում մասնակցել է հավաքների։ Դրանից հետո Հովակիմյանը մեկամյա պայմանագիր է կնքել «Փյունիկի» հետ։ Նոր ակումբի կազմում իր նորամուտը նա նշել է օգոստոսի 23-ին՝ մասնակցելով «Գանձասարի» դեմ արտագնա խաղին, որի 90-րդ րոպեին Հովակիմյանը գրավել է հակառակորդի դարպասը։ «Փյունիկի» կազմում 2009 թվականին դարձել է Հայաստանի չեմպիոն և Հայաստանի գավաթի և սուպերգավաթի խաղարկությունների հաղթող։ Սակայն խաղադաշտ է դուրս եկել շատ հազվադեպ։ Մրցաշրջանի ավարտից հետո Հովակիմյանն ու ակումբը չեն երկարացրել պայմանագիրը։ Դրանից կարճ ժամանակ անց Հովակիմյանը մեկնել է Ռուսաստան, որտեղ գործակալը նրան առաջարկում է միանալ Դիլիջանի «Իմպուլսին»։ Ակումբի հետ կնքված պայմանագիրը տևել է մինչև տարվա վերջ։ Հայաստանի առաջնության առաջին շրջանում մասնակցել է մի քանի խաղի, իսկ երկրորդ շրջանում պարբերաբար տեղ է գտել թիմի հիմնական կազմում։ 2011 թվականի կեսերին պայմանագիրը խզվել է երկու կողմերի համաձայությամբ։

## Ձեռքբերումներ
*  **«[[Փյունիկ (ֆուտբոլային ակումբ)|Փյունիկ»]]**
** **Հայաստանի չեմպիոն** - 2009
** **Հայաստանի գավաթակիր** - 2009
** **Հայաստանի սուպերգավաթի դարփնեկիր** - 2009

## Անձնական կյանք
* Հայր - Ալբերտ,
* Մայրը - Աննա
* Քույրը - Ալբինա։

Մանկության տարիներին հայրը ցանկացել է, որ որդին գնա իր հետքերով (նա եղել է բռնցքամարտիկ), սակայն նա ընտրել է այլ մարզաձև

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ կայքում
* Ֆուտբոլիստի էջը footballdatabase.eu կայքում 
* Ֆուտբոլիստի էջը soccerway.com կայքում 

Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փյունիկի ֆուտբոլիստներ
Դրուժինինո (այլ կիրառումներ)

**Դրուժինինո**, կարող է վերաբերել՝
* Դրուժինինո - քաղաքատիպ ավան Ռուսաստանի Սվերդլովսկի մարզի Նիժնեսերգինսկի շրջանի կազմում
* Դրուժինինո - գյուղ Ռուսաստանի Վոլոգդայի մարզի Խարովսկի շրջանում
Օսկարի 89-րդ մրցանակաբաշխություն

**«[[Օսկար]]ի» 89-րդ մրցանակաբաշխություն**, կինոարվեստի ամերիկյան ակադեմիայի ամենամյա ազգային մրցանակի հանձնման արարողություն, որը կայացել է 2017 թվականի փետրվարի 26-ին Լոս Անջելեսում։ Անվանակարգերը հայտարարվել են 2017 թվականի հունվարի 24-ին։ Արարողությունը ուղիղ եթերով հեռարձակվել է ABC հեռուստաալիքով, հաղորդավարն էր Ջիմի Քիմելը։

## Իրադարձությունների ցանկ
[thumbnail|right|200px|Արարողության հաղորդավար [Ջեյմս Քիմել|Ջիմի Քիմել]]

## Մրցանակակիրների և առաջադրվածների ցանկ
**Մրցանակների/առաջադրումների թիվ.**
* 6/14: «Լա-Լա Լենդ»
* 3/8: «Լուսնի լույս»
* 2/6: «Խղճի թելադրանքով» / «Մանչեսթերը ծովի մոտ»
* 1/8: «Ժամանում»
* 1/4: «Ցանկապատեր»
* 1/2: «Գերբնական գազաններ, և որտեղ են բնակվում նրանք»
* 0/6: «Առյուծ»
* 0/4: «Ամեն գնով»
* 0/3: «Թաքնված կերպարներ» / «Ջեքի»
* 0/2: «Խորը հորիզոն» / «Ֆլորենս Ֆոսթեր Ջենքինս» / «Կուբո։ Առասպել սամուրայի մասին» / «Ուվեի երկրորդ կյանք» / «Մոանա» / «Ուղևորներ» / «Անպիտան-մեկ։ Աստղային պատերազմներ. պատմություններ»
* 1/1: «Ինքնասպանների ջոկատ»

### Հիմնական կատեգորիաներ

## Հատուկ մրցանակներ
Հատուկ մրցանակների հանձնման արարողությունը կայացել է շաբաթ օրը՝ 2016 թվականի նոյեմբերի 12-ին, Hollywood & Highland Center-ում Governors Awards-ի ութերորդ մրցանակաբաշխության ժամանակ։ Մրցանակակիրները որոշվել են 2016 թվականի օգոստոսի 30-ին Կինոակադեմիայի կառավարողների խորհրդի քվեարկության արդյունքում։

### «Օսկար» մրցանակը կինոարվեստում ունեցած մեծագույն նվաճումների համար
* Ջեքի Չան՝ դերասան, ռեժիսոր
* Էն Վ. Քոութս (անգլ.)՝ կինոմոնտաժող
* Լին Սթալմասթեր (անգլ.)՝ քասթինգ-տնօրեն
* Ֆրեդերիկ Վայսման՝ ռեժիսոր-վավերագիր

## Ծանոթագրություններ

## Արտաքին հղումներ
* Academy Awards Official website
* The Academy of Motion Picture Arts and Sciences Official website
* «Օսկար»-2017 IMDb կայքում

Կատեգորիա:Օսկար կինոմրցանակ
Ուոլթեր Այզեքսոն

**Ուոլթեր Այզեքսոն** ( ), ամերիկացի լրագրող, գրող և կենսագիր։

Սթիվ Ջոբսի, Հենրի Քիսինջերի, Բենջամին Ֆրանկլինի և Ալբերտ Էյնշտեյնի հայտնի կենսագրությունների հեղինակ։

Ասպենի համալսարանի նախագահ։ CNN հեռուստաընկերության նախկին տնօրեն և Time ամսագրի գլխավոր խմբագիր։ 2009 թվականին նշանակվել է Հեռարձակման հարցերով զբաղվող ղեկավարների խորհրդի () տնօրեն, որի ղեկավարության տակ են «Ամերիկայի ձայնը» և «Ազատություն» ռադիոկայանները։

## Մատենագրություն
* The Innovators: How a Group of Inventors, Hackers, Geniuses, and Geeks Created the Digital Revolution (2014)
* Steve Jobs: A Biography (2011)
* Уолтер Айзексон. Стив Джобс = Steve Jobs / Переводчики: Дарья Горянина, Юлия Полещук, Анна Цырульникова, А. Чередниченко. — Corpus, 2012. — 704 с. — 30 000 экз. — ISBN 978-5-271-39378-5.
* Einstein: His Life and Universe (2007)
* Benjamin Franklin: An American Life (2003) = Бенджамин Франклин. Биография / Перевод: Владимир Кузин, Диана Айше. — «Манн, Иванов и Фербер», 2013. — 480 с. — ISBN 978-5-91657-672-6
* Kissinger: A Biography (1992)
* The Wise Men: Six Friends and the World They Made (1986)

## Ծանոթագրություններ

## Արտաքին հղումներ
* Ասպենի համալսարանի տարեգրություն
* Այզեքսոնի մասին
* Հարցազրույց Այզեքսոնի հետ, 
* 
* 

Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Հարվարդի համալսարանի շրջանավարտներ
Կատեգորիա:20-րդ դարի ամերիկացի գրողներ
Կատեգորիա:Ամերիկացի կենսագիրներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:20-րդ դարի ամերիկացի տղամարդ գրողներ
Ռիչարդ Հարմոն

**Ռիչարդ Սքոթ Հարմոն** (, ), կանադացի դերասան։ Առավել հայտնի է Սպանություն (Ջասփեր Էյմս), Քոնթինուում (Ջուլիան Ռենդոլ) և 100 (Ջոն Մյորֆի) հեռուստասերիալներում կատարած դերերով։

## Վաղ կյանք
Ռիչարդ Սքոթ Հարմոնը ծնվել է ծնվել է 1991 թվականի օգոստոսի 18 - ին Կանադայի Օնտարիո նահանգի Միսսասսոգա քաղաքում։ Նա դերասանուհի Ջեսիկա Հարմոնի փոքր եղբայրն է։

## Անձնական կյանք
Ռիչարդը ամերիկյան ֆուտբոլի՝ հատկապես «Notre Dame Fighting Irish» թիմի երկրպագու է։ Նա հանդիսանում է Սպունգ Բոբ Քառակուսի Տաբատ մուլտֆիլմի երկրպագու։ Նաև հանդիսանում է Բոբ Դիլանի և The Rolling Stones – ի ֆան։ Նա ԼԳԲՏ համայնքի իրավունքի կողմնակից է։

## Ծանոթագրություններ

Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Հեռուստատեսային դերասաններ
Կատեգորիա:Տղամարդ ֆեմինիստներ
Սթիվ Ջոբս (գիրք)

«**Սթիվ Ջոբս**» (), Apple Inc ընկերության հիմնադիր՝ Սթիվ Ջոբսի կենսագրություն, որը գրվել է ամերիկյան լրագիր և կենսագիր՝ Վոլտեր Այզեքսոնի կողմից և հրատարակվել է «Simon & Schuster» հրատարակչութում։ Այզեքսոնը աշխատել է գրքի վրա մոտ 3 տարի։ Այդ ընթացքում նա անցկացրեց ավելի քան 40 յուրօրինակ հարցազրույց՝ Սթիվ Ջոբսի և նրա ավելի քան 100 բարեկամների, ընկերների և գործընկերների հետ։

Ի սկզբանե կենսագրության հրատարակումը անգլերեն լեզվով պլանավորված է եղել 2011 թվականի նոյեմբերի 21-ին, սակայն Սթիվ Ջոբսի մահվան պատճառով՝ գրքի հրատարակումը հետաձգվել էր մինչև հոկտեմբերի 24-ը։

2011 թվականի հոկտեմբերի 10-ին Sony Pictures-ը գնեց գրքի էկրանավորման իրավունքները, վճարելով նրանց համար ամենաքիչը 1 միլիոն դոլար։

Գրքի հայերեն տարբերակը հրատարակվեց 2014 թվականի մայիսին 500 օրինակով, որոնք բաժանվեցին դպրոցներին՝ «Անտարես» հրատարակչության կողմից։ 2014 թվականի օգոստոսին գրքի ևս 200 օրինակ տպագրվեց վաճառքի համար։

## Ծանոթագրություններ

Կատեգորիա:2001 գրքեր
Կատեգորիա:Անգլերեն գրքեր
Կատեգորիա:Անգլերեն գրականություն
Կատեգորիա:Կենսագրական գրքեր
Կատեգորիա:2011 ոչ գեղարվեստական գրքեր
Նարե Գևորգյան

**Նարե Գևորգյան** (1990, Մեծամոր, Հոկտեմբերյանի շրջան, Հայկական ԽՍՀ, ԽՍՀՄ}}), հայ երգչուհի։

## Կենսագրություն
Նարե Գևորգյանը ծնվել է 1990 թվականի սեպտեմբերի 22-ին, ՀՀ Արմավիրի մարզի Մեծամոր գյուղում։ Սովորել է Մեծամորի թիվ 1 միջնակարգ դպրոցում։ 10 տարեկան հասակից եղել է Գյումրիի «Դեղձանիկ» համույթի մենակատար։ 2001-2003 թվականներին «Էջմիածին» երգի մրցույթում ստացել է «Գրան Պրի»։ 2002 թվականին ճանաչվել է Գյումրիի լավագույն պատանի կատարող։ 2001-2003 թվականներին սովորել է Հայաստանի Երգի պետական թատրոնի վոկալ բաժնում։ Հայաստանում և արտերկրում Նարեն ունեցել է բազում համերգներ և մենահամերգներ։ 2011-2016 թվականներին սովորել է Գյումրիի Միքայել Նալբանդյանի անվան պետական մանկավարժական համալսարանում։

## Գործունեություն
2006 թվականին մասնակցել է «Շանթ» հեռուստաընկերության «Հայսուպերսթար» նախագծին և «Ոսկե քնար» մրցույթին, որտեղ արժանացել է «Տարվա հայտնություն» մրցանակին։ 2010 թվականին ավարտել է Երևանի էստրադային և ջազային պետական քոլեջի վոկալ բաժինը։ 2012-2013 թվականներին ջազային ու էստրադային վոկալ է դասավանդել Գյումրիի Շառլ Ազնավուրի անվան երաժշտական արվեստի պետական դպրոցում։ 2014 թվականին մասնակցել է «Շանթ» հեռուստաընկերության «Դուետ» նախագծին և դարձել հաղթող։ 2015 թվականից դասավանդում է Երևանի Էրեբունի համայնքի մշակույթի տան և Գ. Բուդաղյանի անվան արվեստի պետական դպրոցներում։ 2016 թվականին մասնակցել է Շանթ հեռուստաընկերության կողմից կազմակերպված «Պրեմիերա» նախագծին և հաղթող է ճանաչվել։ 2017 թվականին մասնակցել է Շանթ հեռուստաընկերության կողմից կաղմակերպված «Արենա live» նագախծին։ Այժմ Նարեն աշխատում է Էրեբունու մշակույթի տան «Դիմակ» թատերախմբում՝ որպես երգչուհի։

## Հեռուստամրցույթներ
* Հայ Սուպերսթար (2006 թվական)
* Ոսկե քնար (2006 թվական)
* Դուետ (2014 թվական)
* Պրեմիերա (2016 թվական)
*Արենա live (2017 թվական)

## Երգեր
* Ամեն անգամ
* Տանես Տանես
* Շարան
* Մի վայրկյանով
* Սեր ասեմ
* Մամ
* Երանի
* Ես սովորեցի
* Քամանչա
* Գնա Եղբայր
* Քույրիկ
* Մեկ Մեկ
* Կուզիմ Կուզիմ
* Սիրտս ինչպես
* Լեռան Լանջին
* Իմ յարը
* Մեր Էրգիրը
* Վերջապես
* Հալել է
* Թաքնված մի սեր
* Արև
* Դե Տղերք
* Իմ հայրենիք

## Ծանոթագրություններ

## Արտաքին հղումներ
* Հայ մշակույթի և շոուբիզնես կայք էջ 
* Նարե Գևորգյանի ֆեյսբուքյան էջը

Կատեգորիա:Հայ երգչուհիներ
Մարկ-Տոոմաս Յոհանես Սոոսաար

**Մարկ-Տոոմաս Յոհանես Սոոսաար** (, ) էստոնացի կինոռեժիսոր, սցենարիստ, օպերատոր և փաստաբան։

## Կենսագրություն
1972 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։ Որպես ուսանող նա արդեն աշխատել է Էստոնիայի հեռուստատեսությունում (1970 թվականից)։ 1978-1991 թվականներից «Տալլինֆիլմ» կինոստուդիայում։ Ակտիվորեն ներգրավված է քաղաքականության մեջ։ Հանրային աշխատանք է իրականացնում։ Վերահսկում է Պյառնուի ժամանակակից արվեստի թանգարանը։

## Ֆիլմագրություն
* 1972 — Իմ քնքուշ սարյակ 
* 1973 — Կին Կինհու կզուց / Kihnu naine
* 1974 — Տյուլենի
* 1977 — Երկրային ուրախություն / Maised ihad
* 1979 — Õpetaja
* 1981 — Պարոն Վենեի աշխարհը / Härra Vene maailm
* 1981 — Սուրբ ծնունդ Վիգալայում / Joulud Vigalas (Х/ф)
* 1981 — Բնակություն Վիլսանդիում
* 1982 — Յաան Օադ
* 1983 —  Aeg
* 1985 —  Lasnamäe
* 1985 —  Kihnu mees
* 1986 —  Sadam udus
* 1989 —  Miss Saaremaa
* 1991 —  Riigivanem
* 1992 —  Eesti esimene kodanik
* 1995 —  Mission Impossible
* 1997 —  Isa, poeg ja püha Toorum
* 2001 —  Nikolai tanav Parnus
* 2002 —  Anu Raud – elumustrid
* 2005 —  Haal maa ja taeva vahel
* 2007 —  Vabatahtlikud
* 2010 —  Vilsandi - Eesti looduskaitse hall
* 2012 —  Meretagused
* 2012 —  Kihnu ljonnuaabets
* 2013 —  Rasmus, kormonaudid ning...

## Պարգևներ
* 1986- Էստոնական ԽՍՀ վաստակավոր արվեստի գործիչ
* 1996- Պյարնու քաղաքի հարգարժան քաղաքացի
* 2001- Սպիտակ աստղ շքանշան

## Գրականություն
* Ֆիլմ։ Հանրագիտական բառարան / Գլ. Ս. Ի. Յուտկեվիչ Մոսկվա, Սովետական հանրագիտարան, 1987. - էջ 401

Կատեգորիա:Էստոնացի ռեժիսորներ
Կատեգորիա:Խորհրդային կինոռեժիսորներ
Կատեգորիա:Խորհրդային կինոօպերատորներ
Կատեգորիա:Էստոնիայի քաղաքական գործիչներ
Ալեքսանդր Քաջվորյան

**Ալեքսանդր Աշոտի Քաջվորյան** (), հայ ռեժիսոր, սցենարիստ։

## Կենսագրություն
Ալեքսանդր Քաջվորյանը ծնվել է 1944 թվականի ապրիլի 18-ին Թիֆլիսում։ 1966 թվականին ավարտել է Երևանի պետական գեղարվեստա-թատերական ինստիտուտի ռեժիսուրայի ֆակուլտետը։ Ավարտելուց հետո նույն թվականից սկսում է աշխատել Հայաստանի հանրային ռադիոյում և «Երևան» ստուդիայում՝ որպես ռեժիսոր։ Նկարահանել է ավելի քան 30 ֆիլմ։

## Ֆիլմագրություն
### Ռեժիսոր

### Սցենարիստ

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ կինոռեժիսորներ
Կատեգորիա:Հայ սցենարիստներ
Դրոմ (այլ կիրառումներ)

**Դրոմ**, կարող է վերաբերել՝
* Դրոմ - կոմունա Ֆրանսիայում՝ Ռոն Ալպեր մարզում
* Դրոմ - դեպարտամենտ Ֆրանսիայի հարավարևելյան մասում
Դրանկա (այլ կիրառումներ)

**Դրանկա**, կարող է վերաբերել՝
* Դրանկա - գյուղ Ուկրաինայի Վիննիցայի մարզի Տուլչինի շրջանում
* Դրանկա - գետ Կամչատկա թերակղզու հյուսիսարևելյան մասում
Դրանդատափ (այլ կիրառումներ)

**Դրանդատափ**, կարող է վերաբերել՝
* Դրանդատափ - հանդ Լոռու մարզում
* Դրանդատափ - լեռնագագաթ Լոռու մարզում